**Virágok**

Pista a hegyekben sétál és bejár ***n*** tisztást, amelyeket megszámoztak 1-től ***n***-ig. A tisztásokon gyöngyvirágok, tulipánok és liliomok nőnek. Pista bejárja a tisztásokat számozásuk szerint növekvő sorrendben, az ***n***-edikkel bezárólag. A virágokat Julinak viszi, aki szeretne virágokat kapni, de nem számít hányat és milyent.

Pista egy különleges stratégiát alkalmaz. Az első tisztáson kiválaszt egy virágfajtát és minden ilyen virágot magával visz. A következő tisztásokon leteszi ezeket a virágokat, újból kiválaszt egy virágfajtát és magával visz minden ilyen típusú virágot, beleértve azokat is, amelyeket a tisztásra érve letett, ha ezeknek ugyanaz a típusa, mint amit kiválasztott az aktuális tisztáson. De Pista elég kényelmes legény: minél kisebb erőfeszítéssel szeretne virágot szedni, vagyis minél kevesebb virágot szeretne szállítgatni.

**Követelmény**

Ismerjük a tisztások számát és az egyes tisztásokon található gyöngyvirágok, tulipánok és liliomok számát. Írjatok programot, amellyel meghatározzátok azt a legkisebb számú virágot, amelyet Pistának szállítania kell.

**Bemenet**

A **viragok.in** bemeneti állomány első sorában a tisztások ***n*** száma található. A következő ***n*** sor mindenikében három érték található, egy-egy szóközzel elválasztva, melyek az egyes tisztásokon található gyöngyvirágok, tulipánok és liliomok számát jelölik.

**Kimenet**

A **viragok.out** kimeneti állományba a Pista által szállított virágok minimális számát kell írnotok.

**Megszorítások és pontosítások**

* 1 ≤ ***n*** ≤ 1000;
* egy tisztáson legtöbb egymillió virág található.

**Példa**

|  |  |  |
| --- | --- | --- |
| **viragok.in** | **viragok.out** | *Magyarázat* |
| 3  5 8 11  1 10 12  2 7 7 | 12 | Az első tisztáson Pista tulipánokat választ, így 8 virágot szállít. A második tisztáson leteszi a tulipánokat és gyöngyvirágokat választ. Most csak 1 virágot szállít, vagyis eddig összesen szállított 9 virágot. Az utolsó tisztáson újból gyöngyvirágokat választ, így 12 virágot szállított és Juli három gyöngyvirágot kap. |

**Maximális végrehajtási idő/tesztállomány: 1 másodperc**

**Memória: 64** **Mb**